Missatge: Tinc curiositat per saber quina part dels Països Catalans té més raconencs/raconenques Així que he fet una divisió exhaustiva del territori per mirar que la gent s'hi trobi ben ubicada. Hi ha fins a 31 opcions. No hi haurà excusa per no donar el vostre vot. Aviam si hi ha una gran participació! Aclariments: Les divisions territorials no corresponen a criteris polítics, sinó d'interès demogràfic He hagut de fer abreviatures perquè l'espai de les caselles de les enquestes és limitat. Espero que s'entengui prou be. Algunes fan referència a comarques, d'altres a ciutats. Així doncs: les tres ciutats més poblades -Barcelona, València i ciutat de Mallorca- tenen les seves pròpies opcions; la zona dels Pirineus abarca Ribagorça-Pallars-Alt Urgell-Cerdanya. Era Val d'Aran i Andorra tenen les seves pròpies opcions; la zona de Lleida comprèn la Llitera, el Baix Cinca, el Segrià, la Noguera, Urgell, Pla d'Urgell, les Garrigues i la Segarra; el Solsonès, el Berguedà i el Bages son a Principat centre; Barcelonès Nord=Gramenet, St Adrià i Badalona; la Conca de Barberà s'inclou al Camp de Tarragona; Terres de l'Ebre=Matarranya, Terra Alta, Montsià, Baix Ebre, Ribera d'Ebre i Priorat; la Plana de Castelló va junt amb l'Alcalatèn i el Camp de Morvedre; l'opció l'Horta-Camp de Túria és exceptuant la ciutat de València, ja que aquesta té la seva pròpia opció; com. int. castparlants del PV=comarques interiors castellanoparlants del País Valencià (Utiel, Serrans, Cofrents, Ademús...); Ribera Alta, Ribera Baixa, la Costera, la Vall d'Albaida i la Safor van juntes; l'Alcoià vota junt amb el Comtat, la Marina Alta i la Marina Baixa; en el cas que hi hagi algú del Carxe que voti l'opció Vinalopó-Baix Segura Bé, suposo que no és massa complicat, però per si de cas posso aquests aclariments. De tota manera, si algú no s'aclara que pregunti
Emocions: anticipation

Resposta: Està malament això. La meva opció no surt! Jo acostumo a bellugar-me per la Garrotxa, Gironès, Vallès Occidental i Barcelonès. En menor mesura em moc també pel Pallars Sobirà, La Selva, Baix Empordà i Andorra. És mentida que els de la Garrotxa tirem cap el Ripollès i Osona. Les connexions Garrotxa-Osona són dolentíssimes, pràcticament no existeixen. I al Ripollès no s'hi sol pujar, és més aviat els del Ripollès que baixen, sobretot els de Camprodon. Salut!
Emocions: sadness, distrust